**צ'סטר צ'ארלס בנינגטון** (באנגלית: **Chester Charles Bennington**;‏ 20 במרץ 1976 – 20 ביולי 2017) היה זמר, כותב שירים, יוצר ומוזיקאי אמריקאי ששימש כסולן הראשי של להקת לינקין פארק אותה הוביל החל משנות התשעים ועד 2017. בנינגטון זכה להכרה בזכות יכולותיו המלודיות והצעקות המוזיקליות שהפכו את קולו למוכר מאוד. בנינגטון היה גם אחד מכותבי השירים של הלהקה לצדו של מייק שינודה, מייסד של הלהקה.

יחד עם לינקין פארק בנינגטון זכה להצלחה ותהילה מאסיבית בארצות הברית וברחבי העולם בעיקר בזכות הלהיטים Numb, New Divide ו-In The End שהפכו לא רק את הלהקה למפורסמת אלא גם את בנינגטון בעיקר בזכות קולו.

התמכרותו לסמים ואלכוהול השפיעו על חייו בצורה חדה וברורה ואף הובילו אותו להיות שנוי במחלוקת ולהתמודד עם דיכאון. דברים אלו הובילו אותו בסופו של דבר להתאבדות בתלייה בגיל 41 ב-20 ביולי 2017. חודשיים לפני מותו, התאבד באותה דרך כריס קורנל, לו שר בנינגטון בהלווייתו את השיר הללויה של לאונרד כהן.

ביוגרפיה
--------

בנינגטון נולד בפיניקס, אריזונה שבארצות הברית והתגורר עד מותו בסביבת לוס אנג'לס. הוריו התגרשו בשנת 1987, ועזבו אותו ואת שלושת אחיו למחצה, שתי אחיות ואח. בנינגטון היה הצעיר מבין האחים, ונשאר עם אביו, אשר היה קצין ובלש במשטרה. אחיו הכיר לו מספר להקות, ביניהם "לאבר-בוי", "פורינר", "ראש", "הדלתות" ו"סטון טמפל פיילוטס". ההיכרות עם להקות אלו השפיעו בהמשך על המוזיקה שיצר בנינגטון. כנער, בנינגטון היה מכור לקוקאין.

בגיל 20, בליל כל הקדושים של שנת 1996, נישא צ'סטר לסמנתה אוליט. לזוג נולד בן בשם דרייבן סבסטיאן בנינגטון ב-19 באפריל 2002. ב-2 במאי 2005, לאחר יותר מ-9 שנות נישואים, הם התגרשו. ב-31 בדצמבר 2005 בנינגטון התחתן עם חברתו לשעבר מריה טלינדה בנטלי וב-16 במרץ 2006 נולד לזוג בן בשם טיילר לי. בנובמבר 2011 נולדו להם זוג תאומות בשם לילי וליילה.

### קריירת המוזיקה

בנינגטון היה ידוע בקולו, הן ביכולתו המלודית והן בגראוולים (צעקות מוזיקליות). כלי הנגינה הראשון שבו למד לנגן היה פסנתר. בהמשך הצטרף בנינגטון למספר להקות ולמד לנגן על סוגים שונים של כלים, ביניהם גיטרה אקוסטית וגיטרה חשמלית. עם זאת, עיקר תפקידו היה כסולן. הוא מעולם לא החזיק זמן רב בלהקה, עד 1993, כשהצטרף ללהקה בשם "Grey Daze". הלהקה התפרקה ב-1998 והוא הצטרף ללהקה בשם Xero שנה מאוחר יותר. כשהצטרף, החליטה הלהקה לשנות את שמה ל-Hybrid Theory, ולאחר מכן, בשנת 1999, שינו את שמם ללינקין פארק.

ב-2005, בזמן סופת הוריקן קתרינה, בנינגטון ולינקין פארק התרימו למען נפגעים. בשנת 2006 יצא הסינגל "The Morning After", במסגרת פרויקט הצד שלו.

בנינגטון עבד על פרויקט הצד שלו שנקרא "Dead By Sunrise" מאז 2005 (במקור שמו היה "Snow White Tan"), עם חלק מחברי להקת Julien-K. אלבום הבכורה "Out of Ashes" יצא ב-2009 וזכה להצלחה.

ב-21 במאי 2013 הודיע בנינגטון כי ישמש במקביל להופעתו ב"לינקין פארק" גם כסולנה החדש של להקת סטון טמפל פיילוטס.

### מותו

ב-20 ביולי 2017 התאבד בנינגטון בביתו הפרטי בלוס אנג'לס וגופתו נמצאה בשעות הבוקר על ידי אחד מעובדי המשק בבית.

בנינגטון היה מכור לסמים ולאלכוהול במשך שנים ובעבר אף הודה כי שקל מספר פעמים להתאבד שכן לדבריו הוא נוצל מינית על ידי חבר של אביו בילדותו. בנינגטון היה חברו הקרוב של המוזיקאי כריס קורנל שהתאבד בתלייה אף הוא כחודשיים לפני כן. יום התאבדותו של בנינגטון חל ביום הולדתו ה-53 של קורנל המנוח. בהלווייתו של קורנל שר בנינגטון את השיר "הללויה" של לאונרד כהן.

עם היוודע דבר התאבדותו של בנינגטון, צייצה בטוויטר אלמנתו של כריס קורנל, ויקי: "בדיוק כשחשבתי שהלב שלי לא יוכל להישבר יותר. אני אוהבת אותך".

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **צ'סטר בנינגטון** |
| ויקישיתוף תמונות ומדיה בוויקישיתוף: **צ'סטר בנינגטון** |

* צ'סטר בנינגטון, ברשת החברתית פייסבוק
* צ'סטר בנינגטון, ברשת החברתית אקס (טוויטר)
* צ'סטר בנינגטון, ברשת החברתית אינסטגרם
* צ'סטר בנינגטון, במסד הנתונים הקולנועיים IMDb (באנגלית)
* צ'סטר בנינגטון, באתר AllMovie (באנגלית)
* צ'סטר בנינגטון, באתר Rotten Tomatoes (באנגלית)
* צ'סטר בנינגטון, באתר Metacritic (באנגלית)
* צ'סטר בנינגטון, במסד הנתונים הקולנועיים KinoPoisk (ברוסית)
* צ'סטר בנינגטון, באתר ספוטיפיי
* צ'סטר בנינגטון, באתר AllMusic (באנגלית)
* צ'סטר בנינגטון, באתר MusicBrainz (באנגלית)
* צ'סטר בנינגטון, באתר Discogs (באנגלית)
* צ'סטר בנינגטון, באתר Songkick (באנגלית)
* צ'סטר בנינגטון, באתר Genius
* צ'סטר בנינגטון, באתר בילבורד (באנגלית)
* צ'סטר בנינגטון, באתר "Find a Grave" (באנגלית)

הערות שוליים
------------

1. ↑  אור ברנע, צ'סטר בניגטון גם ב"סטון טמפל פיילוטס", באתר ynet, 21 במאי 2013
2. ↑  "סולן להקת לינקין פארק, צ'סטר בנינגטון, מת בגיל 41". נבדק ב-2017-07-21.
3. ↑  Vicky Cornell, Just when I thought my heart couldn't break any more.....I love you T, @vickycornell, ‏2017-07-20 (באנגלית)

| לינקין פארק |
| --- |
| מייק שינודה • ג'ו האן • בראד דלסון • רוב בורדון • דייב פרל |
| צ'סטר בנינגטון |
| אלבומי אולפן | Hybrid Theory (2000) • Meteora (2003) • Minutes to Midnight (2007) • A Thousand Suns (2010) • Living Things (2012) |
| אלבומי רמיקס | Reanimation (2002) • Collision Course (2004, עם ג'יי-זי) • Recharged (2013) |
| אלבומי הופעה | Live In Texas (2003) • Road to Revolution: Live at Milton Keynes (2008) |
| לקריאה נוספת | דיסקוגרפיה • Fort Minor • Dead By Sunrise |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007408585405171
* BnF: cb141548661 (data)
* GND: 139453784
* ICCU: DDSV006007
* ISNI: 0000 0001 1493 5593
* LCCN: n2005083528
* LNB: 000250960
* MusicBrainz: 415e30a0-116b-4a4f-8cbf-8d0f6406bbab
* NKC: ola2002152626
* VIAF: 73268099
* WorldCat: lccn-n2005083528

 |